तरबूज के लिए लड़ीं दो रियासतें, कहीं बाल्टी चुराने तो कहीं कान काटने पर देशों में लड़ाई
इन दिनों सोशल मीडिया पर मेट्रो में दो महिलाओं की लड़ाई का वीडियो तेजी से वायरल हो रहा है। दिल्ली मेट्रो में सीट को लेकर दो महिलाएं आपस में भिड़ी थीं। शुरू में दोनों में बहस हुई। इसी बीच एक महिला ने हाथ में चप्पलTwo princely states fought for watermelon, somewhere for stealing bucket and somewhere for cutting ear
इन दिनों सोशल मीडिया पर मेट्रो में दो महिलाओं की लड़ाई का वीडियो तेजी से वायरल हो रहा है।
दिल्ली मेट्रो में सीट को लेकर दो महिलाएं आपस में भिड़ी थीं। शुरू में दोनों में बहस हुई। इसी बीच एक महिला ने हाथ में चप्पल उठा लिया। फिर यह बहस गाली-गलौच और हाथापाई में बदल गई।
हालांकि ये पहला ऐसे मामला नहीं है जब छोटी सी बात बड़ी लड़ाइयों की वजह बनी। तरबूज, सूअर, बाल्टी और सूसू कराने जैसी छोटी-मोटी चीजें भी दो देशों के बीच लड़ाई की वजह बन चुकी हैं।
एक सूअर के लिए अमेरिका और ब्रिटेन में हुई तकरार
साल 1859 की बात है। सैन जॉन आइलैंड पर अमेरिका और ब्रिटेन दोनों का प्रभाव था। दोनों देशों के लोग यहां रहते भी थे।
यहां एक अमेरिकी किसान के खेत में एक सूअर घुस आया। ये सूअर एक ब्रिटिश नागरिक का था। जिसे अमेरिकी किसान ने गोली से उड़ा दिया।
सूअर के ऊपर हुए हमले को ब्रिटेन ने अपने स्वाभिमान पर ले लिया। दोनों देशों के लोगों के बीच बढ़ते तनाव के बीच बड़ी संख्या में ब्रिटिश को फौज सैन जॉन आइलैंड पर भेजा गया। इधर, जवाब में अमेरिका ने भी अपने सैनिक भेज दिए। लड़ाई छिड़ने ही वाली थी कि दोनों पक्षों के बीच सूअर को लेकर समझौता हो गया।
बीकानेर-नागौर में एक तरबूज के लिए हुई तकरार
1644 ईस्वी में आज के राजस्थान में दो प्रमुख रियासतें थीं- बीकानेर और नागौर। दोनों रियासतों की सीमा आपस में लगती थी। उनमें सीमा को लेकर किसी तरह का विवाद नहीं था।
लेकिन सीमा से लगे बीकानेर के गांव के एक किसान ने तरबूज की खेती की। इसमें से एक तरबूज की बेल सीमा पार कर नगौर रियासत के गांव में पहुंच गई।
जिसके बाद नागौर के किसान ने भी तरबूज पर अपना दावा ठोंक दिया। देखते ही देखते तरबूज की लड़ाई में दोनों रियासतें कूद गईं।
बीकानेर और नागौर में औपचारिक युद्ध छिड़ गया। इस युद्ध को बीकानेर रियासत ने जीता। राजस्थान में इस युद्ध को ‘मतीरे की राड़’ कहते हैं। इस युद्ध में समझौते के लिए दिल्ली की मुगलिया सल्तनत को भी आगे आना पड़ा था।
खबर में आगे बढ़ने से पहले पोल के माध्यम से अपनी राय साझा करते चलें...
कान काटने के लिए 9 साल लड़े ब्रिटेन और स्पेन
1739-1748 के बीच ब्रिटेन और स्पेन में जंग चली। इस जंग का कारण सिर्फ एक कान था।
रॉबर्ट जेंकिन्स नाम के एक ब्रिटिश व्यापारी ने आरोप लगाया कि उसका कान स्पैनिश सैनिकों ने काट लिया है। वह व्यापार के सिलसिले में वहां गया था।
ब्रिटेन ने अपने व्यापारी के कान काटने को अपने व्यापार पर हमला माना। जिसके बाद दोनों देशों में लड़ाई छिड़ गई।
इस दौरान दोनों एक-दूसरे को विदेशी व्यापार में नुकसान पहुंचाने की कोशिशें करते रहे। एक दूसरे की नावें भी समुद्र में रोकी गईं। एक-दूसरे के व्यापारियों को भी अलग-अलग तरीकों से परेशान किया गया।
कान काटने को लेकर शुरू हुई एक लड़ाई से ब्रिटेन और स्पेन को काफी नुकसान हुआ। आखिरकार दोनों ने 9 साल बाद इस लड़ाई को खत्म कर लिया।
एक बाल्टी की लड़ाई में गईं सैकड़ों जानें
साल 1325 में इटली के दो राज्यों में एक लड़की बाल्टी के चलते लड़ाई छिड़ गई। देखते ही देखते यह लड़ाई वास्तविक जंग में बदल गई।
बताया जाता है कि एक राज्य के सैनिक ने दूसरे राज्य के कुएं से एक बाल्टी चुरा ली थी। दोनों राज्यों में दुश्मनी पहले से ही थी। ऐसे में इस घटना ने जंग को हवा दे दी। इस जंग में दोनों ओर के सैकड़ों सैनिक मारे गए।
पेस्ट्री वॉर में आमने-सामने आए फ्रांस और मेक्सिको
इसी तरह एक बार बेकरी की एक दुकान को लेकर फ्रांस और मेक्सिको में ठन गई थी। 1838 के आसपास फ्रांसीसी पेस्ट्री दुनिया भर में पसंद की जाती थी।
फ्रांस के एक नागरिक ने मेक्सिको में अपनी दुकान खोली थी। लेकिन किसी कारण से मेक्सिको ने इस दुकान को तोड़ दिया।
फ्रांस ने इसके बदले हर्जाने की मांग की और दोनों देशों में लड़ाई शुरू हो गई।
दो टीमों के फुटबॉल मैच पर भिड़े दो देश
फुटबॉल मैच में हार-जीत भी दो देशों में युद्ध करा चुकी है। 1969 में सेंट्रल अमेरिकी देश सेल्वाडोर और हॉन्डर्स के बीच फीफा वर्ल्ड कप का क्वालिफाइंग मुकाबला था।
मेक्सिको सिटी में हुए इस मुकाबले में सेल्वाडोर ने हॉन्डर्स को 3-2 से हरा दिया। हार से नाराज हॉन्डर्स में सेल्वाडोर के नागरिकों पर हमले शुरू हो गए; जिसके चलते दोनों देशों में युद्ध छिड़ गया।
बच्चे को सूसू कराने पर भिड़े थे चीन-हॉन्गकॉन्ग
साल 2014 में एक चीन परिवार हॉन्गकॉन्ग घूमने गया। जहां 2 साल के एक बच्चे को उसकी मां ने सड़क के किनारे पेशाब करा दिया।
मां की ये हरकत हॉन्गकॉन्ग के लोगों को बिल्कुल भी पसंद नहीं आई। स्थानीय लोगों ने चीनी परिवार के साथ हाथापाई की और वीडियो को सोशल मीडिया पर वायरल कर दिया।
इस घटना ने हॉन्गकॉन्ग में चीन विरोधी आंदोलन को हवा दे दी। हॉन्गकॉन्ग वालों ने चीनी लोगों को असभ्य और गंदा कहना शुरू कर दिया।
जिसके बाद चीन की सरकारी मीडिया ने इसकी कड़ी आलोचना की। इसके विरोध में चीन के सोशल मीडिया विबो पर कई चीनी युवकों ने हॉन्गकॉन्ग के मुख्य चौराहे पर आकर यूरिन पास करने की धमकी दे डाली।
एक बच्चे के पेशाब करने के चलते हॉन्गकॉन्ग और चीन में औपचारिक युद्ध तो नहीं हुआ। लेकिन दोनों जगहों के लोग लंबे समय तक इसके लिए एक-दूसरे से लड़ते रहे।
इन सबके अलावा 1932 की एक घटना को ‘एमु वॉर’ कहा जाता है। हालांकि यह कोई युद्ध नहीं था, बल्कि यह एक मजेदार घटना थी। ऑस्ट्रेलिया में शुतुरमुर्ग जैसे दिखने वाले पक्षी एमु की आबादी इतनी बढ़ गई थी कि ये फसलों का नुकसान करने लगे थे। इनकी आबादी को रोकने के लिए सेना को बुलाया गया। मशीनगन लेकर आए सैनिकों से एमु की आबादी तो कंट्रोल नहीं हुई पर इतिहास में यह सेना के इस्तेमाल का मजाकिया उदाहरण जरूर बन गया।